Lav et referat af nedenstående tekst:

Tekst:
Begge nordjyske mandskaber var taget på udebanetur fredag aften, men det skulle altså ikke forhindre dem i at tage sejre med hjem til Nordjylland. Aalborg Pirates storsejrede mod SønderjyskE, da vandt hele 6-1. De vandt overlegent første periode med 3-0 på mål af Matt Salhany, Thomas Spelling og Mikkel Hojbjerg. Overtaget fortsatte i anden periode hvor Nikolaj Carstensen og Jeppe Korsgaard også kom på måltavlen. Det var i sandhed en holdpræstation piraterne hev op af hatten. Thomas Spelling scorede igen i tredje periode efter en enkelt SønderjyskE-reducering. Men der var aldrig rigtig slinger i valsen, og Aalborg Pirates ligger fortsat på førstepladsen i Metal Ligaen. Mere spænding i Herlev Anderledes tæt blev det i kampen mellem Herlev Eagles og Frederikshavn White Hawks. Sebastian Brinkman Andersen brændte isen af i kampens første to perioder og bragte udeholdet fra nord foran både 1-0 og senere 2-0. Frederikshavnerne kom også foran 3-0 i tredje periode på en scoring af Jacob Moller Jensen, og så skulle man tro, at kampen var forbi, men ørnene fra Herlev reducerede hele to gange i kampens sidste fem minutter og bragte spændingen tilbage. Tættere på kom de dog ikke, og Frederikshavn White Hawks kunne tage den tredje sejr i træk, selvom profiler som Tadeas Galansky, Daniel Trkulja, Aleksi Halme, Denys Rubanik, Aleksandr Bumagin og Jesper Jensen ikke var tilgængelige. Kaptajnen roser det unge mandskab efter kampen. - Vores arbejde i løbet af sæsonen har båret frugt. Vi er meget stærkere end for otte måneder siden. Der er sket en stor udvikling. De nye og unge spillere har lært at tage ansvar, fordi de har fået lov til at udvikle sig. Du bliver ikke elitespiller over en sommer. Vi har fået nogle tæsk, og det har modnet os siger Rasmus Søndergaard til Kanal Frederikshavn efter kampen . Næste kamp for de to mandskaber er søndag, hvor Aalborg Pirates tager imod netop Herlev Eagles, mens Frederikshavn White Hawks skal besøge Odense Bulldogs.

Referat:
Der var point til både piraterne fra Aalborg og de hvide høge fra Frederikshavn, da der fredag aften blev spillet ishockey.